b'\n_START_ARTICLE_\nPal\xc4\x8dki z Ro\xc5\xbenega gri\xc4\x8dka\n_START_SECTION_\nAnaliza\n_START_PARAGRAPH_\nPRIPOVEDOVALEC:_NEWLINE_tretjeosebni: gre namre\xc4\x8d za popotnika, ki se po predlogu mnogih, odlo\xc4\x8di obiskati Ro\xc5\xbeni gri\xc4\x8dek. Tja se odpravi \xc5\xbee zelo zgodaj, saj ga \xc5\xbeeli videti v jutranji zarji in ob pti\xc4\x8djem \xc5\xbevrgolenju, ko je gri\xc4\x8dek najlep\xc5\xa1i. Sprva skrit za grmom, kasneje pa povsod drugod, opazuje \xc5\xbeivljenje pal\xc4\x8dkov in nato tudi zaplet z zvon\xc4\x8dkom. Bralca torej na hudomu\xc5\xa1en na\xc4\x8din popelje skozi zgodbico in zaklju\xc4\x8di z besedami, da so pal\xc4\x8dki zopet postali najbolj pridni in najbolj delavni pal\xc4\x8dki._NEWLINE_GLAVNE OSEBE:_NEWLINE_Pal\xc4\x8dki so prebivalci Ro\xc5\xbenega gri\xc4\x8dka. Ta skrbna, marljiva bitjeca so vajena trdega vrtnarskega dela, to delo pa jim predstavlja vse prej kot nekaj mu\xc4\x8dnega, saj \xc5\xbee ob pogledu na svoje cvetice neizmerno u\xc5\xbeivajo. Po nepri\xc4\x8dakovanem obisku treh mo\xc5\xbei\xc4\x8dkov, se vse prikupne lastnosti sicer razblinijo, a ob koncu spet postanejo opazne. Pal\xc4\x8dki se namre\xc4\x8d na vse pretege potrudijo, da dobijo zvon\xc4\x8dek nazaj. Pravljica ima pomirjujo\xc4\x8d konec, saj se \xc5\xbeivljenje na Ro\xc5\xbenem gri\xc4\x8dku vrne v ustaljene tirnice._NEWLINE_STRANSKE OSEBE:_NEWLINE_Povodni mo\xc5\xbe je bitje, ki pooseblje gurmana in glasbenega navdu\xc5\xa1enca. Pal\xc4\x8dki se mu v zameno za izgubljeni zvon\xc4\x8dek odkupijo z orglicami in obljubo vsakodnevnega prin\xc5\xa1anja slastnih dobrot. Kljub temu, da ima lik nekoliko negativen prizvok, se vseeno izka\xc5\xbee za ustre\xc5\xbejivega in hvale\xc5\xbenega, ko mu seveda uspe iztirjati svoje._NEWLINE_\xc4\x8darovnik Fi\xc4\x8difik je tisti pravlji\xc4\x8dni lik, ki "vse vidi, vse sli\xc5\xa1i, vse zna in vse ve." Je tisti, ki pal\xc4\x8dkom s pomo\xc4\x8djo \xc4\x8darobnega ogledala pomaga ugotoviti kje se skriva njihov zvon\xc4\x8dek. Razlo\xc5\xbei jim tudi, da se bodo morali presneto potruditi, da bi dobili zvon\xc4\x8dek nazaj. Naro\xc4\x8di jim naj ga poskusijo z orglicami spraviti v dobro voljo. Kar pa se izka\xc5\xbee za izvrsten predlog. Z obiskom \xc4\x8darovnika Fi\xc4\x8difika se torej dogodi nekak\xc5\xa1en vsebinski vrh v pravljici, saj ta lik predstavlja re\xc5\xa1itev iz navidez brezizhodne situacije._NEWLINE_\xc4\x8cAS DOGAJANJA: neznan_NEWLINE_PROSTOR DOGAJANJA:_NEWLINE_Ro\xc5\xbeni gri\xc4\x8dek je pravlji\xc4\x8dni kraj, do katerega prispe\xc5\xa1, \xc4\x8de gre\xc5\xa1 \xc4\x8dez tisto jaso, zavije\xc5\xa1 v gozdi\xc4\x8dek in nato le \xc5\xa1e \xc4\x8dez brv na travnik._NEWLINE_MOTIVI: skrbnost, ob\xc5\xbealovanje, marljivost_NEWLINE_SPORO\xc4\x8cILO:Premisli, preden brezpogojno ravna\xc5\xa1 po tuji volji.'